***Rozpis ofier na rok 2022***

*Povinne vyhlasované celocirkevné ofery na rok 2022:*

|  |  |  |  |
| --- | --- | --- | --- |
| ***Účel ofery*** | ***Termín ofery*** | ***Záväznosť ofery*** | ***VS*** |
| *Fond misie* | *1. nedeľa po Zjavení*  *9.1.2022*  *Nedeľa misie* | *povinne*  *vyhlásená* | *663 040* |
| *Generálna podporoveň* | *1. pôstna nedeľa*  *6.3.2022* | *povinne*  *vyhlásená* | *663 014* |
| *Fond vzdelávania* | *1. nedeľa po Veľkej noci*  *24.4.2022* | *povinne*  *vyhlásená* | *663 017* |
| *Svetový luteránsky zväz* | *19. nedeľa po Sv. Trojici*  *23.10.2022* | *povinne*  *vyhlásená* | *663 019* |
| *Generálna podporoveň* | *1. adventná nedeľa*  *27.11.2022* | *povinne*  *vyhlásená* | *663 014* |

*Odporúčané ofery na podporu celocirkevných aktivít v roku 2022:*

|  |  |  |  |
| --- | --- | --- | --- |
| ***Účel ofery*** | ***Termín ofery*** | ***Záväznosť ofery*** | ***VS*** |
| *Fond ECAV na podporu EBF UK* | *Predposledná nedeľa cirkevného roka*  *13.11.2022* | *dobrovoľná* | *663 029* |

**Generálne presbyterstvo ECAV na Slovensku ukladá cirkevným zborom výnos z ofery zaslať bezprostredne po jej realizácii na účet ECAV IBAN: SK42 0200 0011 6900 0044 3012** **SWIFT: SUBASKBX pod uvedeným variabilným symbolom.**

K jednotlivým oferám:

**Ofery majú byť vyhlásené v oznamoch na hlavných službách Božích.**

**Fond vzdelávania**

Prostriedky združené vo Fonde vzdelávania sa používajú na organizačné zabezpečenie vzdelávacích podujatí v oblasti školstva. Zo zdrojov Fondu vzdelávania sa organizuje Školská konferencia ECAV, metodické semináre pre učiteľov v evanjelických školách, metodické semináre a konferencie pre vyučujúcich evanjelického náboženstva, náboženskej výchovy v cirkevných a štátnych školách. Finančne sa podporuje aj teologická konferencia a vzdelávanie kaplánov a farárov, najmä úhrada ubytovania účastníkov, cestovných nákladov a honorárov pre prednášajúcich. O použití prostriedkov rozhoduje Správna rada Fondu vzdelávania.

**Ofera na Svetový luteránsky zväz**

Ofera slúži na uhradenie povinného členského príspevku v SLZ. SLZ je spoločenstvom národných a regionálnych luteránskych cirkví so sídlom v Ženeve vo Švajčiarsku. Bol založený v Lunde v roku 1947 s cieľom koordinovať činnosť luteránskych cirkví vo svete. V SLZ je v súčasnosti vyše 74 miliónov evanjelikov zo 145 členských cirkví v 98 krajinách sveta. K zakladajúcim členom Svetového luteránskeho zväzu patrí aj Evanjelická cirkev augsburského vyznania na Slovensku. SLZ vystupuje v mene svojich členských cirkví v oblastiach spoločného záujmu, napr. v oblasti ekumenických vzťahov, teológie, humanitárnej pomoci, ľudských práv, komunikácie, ako aj misie a rozvojových aktivít.

**Fond misie**

Ofera bude použitá na podporu tvorby materiálu pre prácu s deťmi, dorastom a mládežou, ako aj na tvorbu materiálov pre prácu s rodinami a mužmi a na podporu misijných podujatí v ECAV na Slovensku. O použití prostriedkov rozhoduje Správna rada Fondu misie.

**Generálna podporoveň**

Podporný fond Generálnej podporovne bol zriadený na podporu malých, finančne slabých cirkevných zborov. Z tohto fondu sa poskytujú nenávratné finančné podpory, ktoré sú určené na financovanie výstavby, v príprave opráv a rekonštrukcií kostolov, modlitební, zborových domov a budov vo vlastníctve cirkevných zborov. Z vyzbieraných finančných prostriedkov sa vo výške 60 % podporujú veľké projekty, vo výške 30 % malé projekty a 10 % finančných zdrojov ostáva vo fonde pre prípad havarijných situácií.

**Fond ECAV na podporu EBF UK v Bratislave**

Ofera bude použitá na podporu práce so študentmi EBF UK, pravidelné ročníkové duchovné sústredenia teológov, ktoré absolvujú v zariadeniach CZ ECAV na Slovensku, na technické vybavenie súvisiace s výchovno-vzdelávacím procesom, ako aj na opravy budov, ktoré využíva EBF UK. O použití prostriedkov rozhoduje Správna rada Fondu na podporu EBF UK.